धनुष (तोप)
धनुष भारतीय सेना की १५५ मिमी टोड होवित्जर तोप है। यह पूरी तरह से देश में ही बनी तोप है किन्तु डिजाइन बोफोर्स हौबित्स एफएच७७ पर आधारित है जिसे १९८० के दशक में भारत ने खरीदा था। जबलपुर गन कैरेज फैक्ट्री ने 155 एमएम की इस तोप को बनाया है तथा इसका डिजाइन गन कैरेज बोर्ड ने तैयार किया है। इस तोप के विकास परीक्षण सन २०१८ में समाप्त हुए तथा २०१९ से इसका शृंखला-उत्पादन आरम्भ हुआ। भारतीय सेना ने ११४ धनुष तोपों का ऑर्डर दिया है जो कुल ४१४ तक बढ़ सकता है।